Beaune
Store norske leksikon,Geografi,Verdens geografi,Europa,Frankrikes geografi
Beaune er en by i Frankrike, Bourgogne, departementet Côte d'Or, 45 kilometer sørvest for Dijon. Byen har 21 747 innbyggere (2017).
Beanue er det viktigste senteret for produksjonen av burgundervin. Det er et årlig vinmarked i november og et vinmuseum.Byen er delvis omgitt av gamle festningsmurer (1200–1600-tallet). Beaune har et berømt hospital (Saint-Esprit) fra 1400-tallet og romansk kirke fra 1100-tallet. Den var residensby for hertugene av Burgund i middelalderen og ble fransk fra 1478. Les mer i Store norske leksikon Frankrike Frankrikes geografi Frankrikes historie